kardosdrur/scandi-wiki huggingface dataset:
Kriegers Flak

Kriegers Flak er et lavvandet flak i Østersøen mellem Danmark, Sverige og Tyskland. 
Afstanden til de nærmaste landområder er:
til Sverige - 30 km
til Danmark, øen Møn - 34 km
til Tyskland, øen Rügen - 40 km

Området omfatter eksklusive økonomiske zoner for Tyskland, Sverige og Danmark. Området er udset til havvindmøllepark af alle tre lande, og der planlægges derudover at etablere et offshore el-net til 2,9 mia. kr, således at landingskablerne til de enkelte kyster ikke alene kan bruges til at transportere egen el-produktion i land, men ligeledes til kraftoverførsel mellem landene. Projektet er støttet af EU med over en milliard kroner.

Den tyske vindmøllepark blev under navnet "Offshore-Windpark Baltic 2" taget i brug i 2015 og kan yde 288 MW, mens den danske forventes klar til at levere 600 MW i 2021 og den svenske er under projektering. Den danske kabelforbindelse ventes at koste 3,5  milliard kr. som vil øge nettariffen med 0,7 øre/kWh.

Strømmen fra den danske  Kriegers Flak havmøllepark kan leveres til 37,2 øre per kWh, hvilket er usædvanligt billigt. Den lave pris skal dog ses i lyset af, at kabelføringen (som også skal bruges til at handle strøm mellem de tre lande) betales af Energinet og således ikke er en del af selve vindmølleprojektet. Kriegers Flak Havmøllepark forventer at den første strøm fra leveres til elnettet i slutningen af januar eller i starten af februar 2021. Havvindmølleparken skal være fuldt tilsluttet senest 31. december 2021.

Historie 
Kriegers Flak er opkaldt efter søofficer Christian Krieger, som døde under et søslag i 1849. Krieger havde i 1840 kortlagt Østersøen.

Marinearkæologer mener, at Kriegers Flak på grund af de forholdsvis lave vanddybder kan være benyttet som ankerplads, hvor man i dårligt vejr ventede på at kunne gå op igennem Øresund. I det forholdsvis lavvandede område ligger der mange ankre og andre genstande.

Under arbejdet med at klargøre Kriegers Flak til den nye havmøllepark blev der i juni 2019 fundet på 28 meters dybde et 8,30 meter og et 1,2 tons tungt ror fra omkring 1750. Roret har øverst en karakteristisk fremadbøjet afslutning med tre runde ornamenter ovenover rorpinden. Foruden roret blev der bjærget et sidesværd og en mast.

Noter

Eksterne links 
 Animation af el-net 

Østersøen
Rev
Sepak takraw

Sepak takraw er en sportsgren der stammer fra Malayahalvøen. Sporten minder om volleyball, men adskiller sig ved at der spilles med en lille bold lavet af rotting, og kun tillader spillerne at bruge deres fødder, knæ, brystet og hoved for at røre bolden.

Det spilles på en bane af samme størrelse som en double-badmintonbane, 6.1 meter i bredden og 13.4 i længden med et net i midten. Nettets højde er på 1.52 meter for mænd, og ti centimeter lavere når kvinder spiller. Der er tre spillere på hvert hold, og der spilles til 21 point i bedst af fem sæt.

Sepak takraw er særlig populær i Malaysia, Indonesien, Thailand, Singapore, Myanmar, Vietnam, Cambodja, Laos og Filippinerne.

Eksterne henvisninger 

 International Sepaktakraw Federations officielle hjemmeside

Referencer 

Boldspil
Asien
Bolde
H.F. Funch

Herman Friederich Funch (4. november 1841 i Rendsborg – 20. november 1919 i København) var en dansk officer, billedhugger og våbenmaler.

Han var søn af kaptajn, senere oberst August Wilhelm Funch (død 1871) og hustru Louise Charlotte Wilhelmine Zülow (død 1894), var frivillig i 2. Slesvigske Krig og aspirant ved 4. dragonregiment 1864. Han sluttede karrieren som løjtnant.

Funchs familie flyttede til Sjælland i 1848. Her arbejdede han som dreng hos billedhuggeren Olaf Glosimodt. Funch var dernæst landbrugselev 5 år, blev elev af H.W. Bissen og var på C.V. Nielsens tegneskole. Han blev optaget på Kunstakademiet i almindelig forberedende klasse i oktober 1866, kom i modelskolen januar 1872 og uddannede sig som dyremaler fra ca. 1874. Han udstillede første gang 1869 (som billedhugger) og virkede frem til 1874 især som billedhugger, men gik fra 1879 helt over til maleri (primært dyrebilleder). Funch blev udnævnt til våbenmaler ved Ordenskapitlet 14. september 1887 og helligede sig derefter sit nye hverv. Indtil da havde han udstillet på Charlottenborg Forårsudstilling (1869-71, 1873-74, 1879-87) og havde haft et godt salg til private samlere. Han udstillede også på Kunstnerforeningen af 18. novembers udstilling i 1882. I februar 1894 afholdt Funch i Koncertpalæet en stor retrospektiv udstilling med i alt 154 landskabs- og dyremalerier, som der siden blev afholdt auktion over.

Han var Ridder af Dannebrog, kredsbestyrer i Københavns Understøttelsesforening i mere end 30 år, bestyrelsesmedlem i Østerbros Bespisningsforening og Blegdamskvarterels Juleforening i over 25 år samt repræsentant i Arbejdernes Byggeforening. Han var ugift.

Han er begravet på Holmens Kirkegård.

Værker 
Skulptur:
 En ung løve (bronze, udstillet 1873)
 En hund (voks, udstillet 1874)
Maleri:
 Fra hønsegården, en straffet røver (udstillet 1879)
 Ællinger under en skræppe, middagshvile (udstillet 1883)
 Vildsvin på mosen, en hyggelig krog (udstillet 1886)
 Fygevejr ved juletide (udstillet 1887)
Tegninger i Kobberstiksamlingen

Kilder 
 Kraks Blaa Bog 1910
 

Personer i Kraks Blå Bog (afdøde)
Ordenskapitlet
Hofembedsmænd fra Danmark
Billedhuggere fra Danmark
Malere fra Danmark
Dyremalere
Heraldikere fra Danmark
Kavaleriofficerer fra Danmark
Riddere af Dannebrog
Personer fra Rendsborg
Personer i den 2. Slesvigske Krig fra Danmark
William August Thulstrup

William August Thulstrup (født 4. april 1820, død 27. december 1898) var en dansk ingeniørofficer og arkitekt, far til lægen William Thulstrup.

Karriere 
Han blev kadet i 1831, sekondløjtnant à la suite i jysk jægerkorps 1839 (anciennitet fra 1838), indtrådte i 1840 i nummer, blev 1842 ansat i 3. Jægerkorps og blev samme år sat à la suite. I 1844 blev Thulstrup elev i Den kongelige militære Højskoles ældste afdeling, blev 1847 (med anciennitet fra 1846) premierløjtnant à la suite, blev 1848 premierløjtnant i Ingeniørkorpset, fik 1850 kaptajns anciennitet og blev senere samme år kaptajn af 2. klasse. I 1856 blev han kaptajn af 1. klasse og blev 1867 ansat i 2 . Ingeniørbataljon, blev 1868 stabschef ved Ingeniørkorpset, hvilket han var til udgangen af 1870, og fik 1872 afsked som oberst.

Thulstrup blev 9. september 1849 Ridder af Dannebrog, 29. april 1864 Dannebrogsmand, 23. maj 1882 Kommandør af 2. grad af Dannebrog og blev siden Kommandør af 1. grad. 23. januar 1889 blev han Ridder af den østrigske Jernkroneorden (ordenens 3. grad).

Virke hos DSB 
Imidlertid fortsatte Thulstrup som overingeniør ved Statsbanerne: Thulstrup var kommitteret, og i den egenskab virkede han som ingeniør og arkitekt ved anlæggelsen af jernbaner.

Sammen med kaptajn Thomas Arboe tegnede Thulstrup den anden banegård i Aarhus. Den var opført 1884 i nyrenæssancestil og muligvis inspireret af Bonns hovedbanegård, der blev opført 1883-84. Der er tvivl om, hvem af de to arkitekter, der har bidraget med hvad. Ifølge Thulstrup var Arboe kun ansvarlig for facaden, mens Arboe selv tog æren for hele stationsbygningen. Banegården måtte vige for den nuværende i 1929.

Året efter var Thulstrup engageret ved udvidelsen af Odenses anden banegård. Fyens Stiftstidende kunne oplyse, at tegningerne til udvidelsen var udarbejdet på overbaneingeniøren, oberst Thulstrups kontor efter dennes "anvisning og smag" og nok engang med assistance af arkitekt Thomas Arboe. Også denne banegård blev med tiden for lille og blev revet ned 1914.

Han var gift med Louise Marie Adolphine Gandil (1829-1908).

Referencer 
 Vilhelm Richter: Den danske Landmilitæretat 1801-1894, bind 1, København: Antikvariat Richard Levin & Co. ApS og Dansk Historisk Håndbogsforlag 1977, s. 194.

Ingeniørofficerer fra Danmark
Danskere i 1800-tallet
Arkitekter fra Danmark
Historicistiske arkitekter
Kommandører af 1. grad af Dannebrog
Ansatte i DSB
Under the Mistletoe

Under the Mistletoe () er det først julealbum og det andet studiealbum af den canadiske musiker Justin Bieber, som blev udgivet den 1. november, 2011 af Island Records.

Baggrund 
Den 25. august 2011, annoncerede Bieber at han ville udgive sit første julealbum og andet studiealbum senere i 2011. De amerikanske producere Scooter Braun og Kuk Harrell bekræftede en uge senere at Bieber havde samarbejdet med Sean Kingston og Taylor Swift, samt producerne Jonathan Rotem og The Messengers. Senere samme måned, blev det annonceret at Boyz II Men, Usher, og The Band Perry også samarbejdede med Bieber på albummet. Den 30. september 2011, frigav Bieber det officielle album cover og album-navn på Facebook. Den 4. oktober afslørede Mariah Carey at hun og Bieber havde indspillet hendes sang All I Want for Christmas Is You som en duet til albummet.

Single 
Albummet's første single "Mistletoe", blev skrevet og produceret med The Messengers, og blev udgivet den 18. oktober, 2011

Hitliste optræden 
Albummet debuterede som nummer et på US Billboard 200, og solgte 210,000 i løbet af den første uge. Under the Mistletoe er Justin Bieber's tredje album som er nået nummer et og det første julealbum af en mandlig musiker til at debutere som nummer et. Justin Bieber er også den første solo-musiker til at have tre nummer-et albums før sin 18. års fødselsdag. Albummet debuterede også på top 10 i Spanien, Australien, Norge og Nederlandene. Den 25. december, 2011, solgte albummet i alt 1,220,000 kopier i USA siden udgivelsen ifølge Nielsen SoundScan.

Albummet fik en lunken modtagelse i Norge, men gik ind på en 3. plads på VG-lista Topp 40. Singlen Mistletoe nåede en 2. plads på VG-lista Topp 20.

Albummet debuterede også på top-10 i Spanien, Australien, Norge og Nederlandene.

Trackliste 
Den officielle track-liste blev rapporteret af Bilboard den 5. oktober 2011.

Note: (*) angiver at han var med som co-producer

Hitlister og certificeringer

Hitlister

Certificeringer 

 Note: (*) Salgstal er alene baseret på certificering 
 Note: (^) Forsendelser er alene baseret op certificering
 Note: (x) Uspecificeret er alene baseret på certificering

Udgivelses historie

Kilder 

Justin Bieber-album
Album fra 2011
Julealbum
Château de Versailles

Château de Versailles er et slot i byen Versailles ca. 25 km fra Paris.

Til navnet knytter sig en række historiske begivenheder: Ludvig 14.s hof, den franske revolution, proklameringen af det tyske kejserrige i 1871 under Den fransk-preussiske krig og Versaillestraktaten efter Første Verdenskrig.

Under Ludvig 14. fremstod slottets have som meget stor og pompøs, helt i tråd med barokkens forestilling om at kontrollere naturen. Slottet (og haven) er symbol og manifestation på enevældens centraliserede magt. Havegangene ved Versailles peger alle mod kongens soveværelse.

Galerie des Batailles er en stor sal i sydfløjen, den såkaldte "Fyrstefløj", hvor 33 store vægmalerier skifter med 82 buster af kendte generaler.

Slottet i dag 

Slottet er Frankrigs næst mest besøgte museum (2011) og blandt landets ti bedst besøgte turistattraktioner med et besøgstal på omkring fem millioner hvert år. Slottet og haveanlægget kom på UNESCOs liste over verdensarven i 1979. Slottet, som er på 6,32 ha, er med sine udsmykninger og sin park på 815 hektar med syv kunstige damme og en række fontæner, et enestående monument over barokken i Frankrig. Store dele af slottet er åbent for publikum, og det gælder også parken

Eksterne henvisninger 

 

Slotte i Yvelines
Versailles
Residensslotte
Slotte i Frankrig
Verdensarvsområder i Frankrig
Druids F.C.

Ruabon Druids F.C. (walisisk: CP Derwyddon) var en fodboldklub hjemmehørende i Ruabon nær Wrexham i Wales. Klubben blev grundlagt i 1869 com Plasmadoc F.C. af David Thomson og hans bror, George, fra Ruabon. I 1872 smeltede klubben sammen med to andre Ruabon-klubber, Ruabon Rovers F.C. og Ruabon Volenteers F.C., og blev dermed til Ruabon Druids F.C.

Druids F.C. er kendt for at være den første walisiske klub, der deltog i FA Cup og Birmingham & District League, og holdet vandt Welsh Cup otte gange.

Holdets hjemmebane var Wynnstay Park på Wynnstay Estate og klubbens farver var hvide trøjer, sorte shorts og sorte sokker.

Efter første verdenskrig forlod Druids Wynnstay Park og blev slået sammen med med Rhosymedre F.C. under navnet Rhosymedre Druids F.C., som spillede på Church Field i Rhosymedre. Denne klub fusionerede i 1923 med Acrefair United F.C., hvorved den nye klub Druids United F.C. opstod. Denne klub overlevede i næsten 70 år, hvoreft den i 1992 fusionerede med Cefn Albion F.C. under dannelse af Cefn Druids F.C., som viderefører "Druids"-navnet i ligaen Cymru Alliance.

Kilder / eksterne henvisninger 
 History of Cefn Druids AFC

Noter 

Fodboldklubber i Wales
Etableret i 1869
Ophørt i 1923
Infiniti

er bilfabrikanten Nissan Motors luksusmærke. Infiniti startede med at sælge biler på det nordamerikanske marked den 8. november 1989. Siden da er markedsområderne udvidet, således de i dag også omfatter Mellemøsten, Sydkorea, Rusland, Taiwan, Kina, Ukraine og Storbritannien. Infiniti begyndte salget i det øvrige Europa ved udgangen af 2008 og sælges bl.a. i Tyskland, men ikke i Skandinavien.

Infiniti har over 230 forhandlere i mere end 15 lande.

Mærket benyttes ikke på den japanske hjemmemarked, i stedet benyttes Nissanmærket.

Historie 
Infinitimærket blev introduceret for første gang i USA i 1989. Markedsføringsstrategien var at gå efter luksussegmentet, da Nissan's mainstream image ikke passede til luksussegmentet. Mærket blev skabt omtrent samtidigt som de japanske rivaler Toyota og Honda skabte Lexus og Acura luksus-mærkerne til det nordamerikanske marked.

Galleri

Referencer 

Bilmærker
Nissan Motor
Virksomheder fra Hongkong
Etableret i 1989
Bilproducenter fra Kina
Under 17 Gulf Cup of Nations 2010

Under 17 Gulf Cup 2010 fandt sted i Kuwait fra den 21. september 2010 til den september 30, 2010. Under 17 Gulf Cup of Nations fandt sted for 6 gang, hvor 6 lande deltog.

UAE blev den forsvarende mester og vandt konkurrencen for tredje gang.

Grupper

Gruppespil

Gruppe A 

Alle tider er lokale (UTC+3)

Gruppe B 

Alle tider er lokale (UTC+3)

Semifinaler

5.-plads Playoff

3.-plads Playoff

Finale

Se også 
Fodbold under Southeast Asian Games
AFC
AFC Asian Cup
East Asian Cup
Gulf Cup of Nations
South Asian Football Federation Cup
West Asian Football Federation Championship

Fodbold i 2010
2010
B-52G-flystyrt ved Palomares

Ved B-52G-flystyrtet ved Palomares kolliderede et B-52G-bombefly (halenummer 58-0256) den 17. januar 1966 med et KC-135 Stratotanker (halenummer 61-0273) tankfly. Som følge af kollissionen styrtede B-52G-flyet ned i Middelhavet ud for Spaniens østkyst nær fiskerbyen Palomares. 

Flyet medbragte fire brintbomber. Ved styrtet eksploderede to af bombernes konventionelle tændsatser, hvilket forårsagede spredning af radioaktivt materiale. En bombe blev fundet på land nær Palomares i intakt stand. Den sidste bombe styrtede i Middelhavet, hvor den efter nogle måneder blev bjærget.

I 2001 oplyste Centro de Investigaciones Energéticas, Medioambientales y Tecnológicas (CIEMAT), at der fortsat er konstateret forhøjede niveauer af plutonium, uranium og americium i et området omkring Palomares.
Den fjerde bombe blev 2½ måned senere fundet intakt  i Middelhavet.

USAF´s ulykker med atomare våben har kodenavnet Broken Arrow.

Se også 
 Thuleulykken om et senere flystyrt med B-52G-fly ved North Star Bay ved Thule Air Base.
 Operation Chrome Dome

Noter 

Flyulykker og -hændelser i 1966
Den kolde krig
Flyulykker og -hændelser i Spanien
Lincoln (bilmærke)

Lincoln er et amerikansk luksus-bilmærke ejet af Ford Motor Company. Lincoln-biler sælges primært i Nordamerika.

Historie 

Virksomheden blev grundlagt i august 1915 af Henry M. Leland, en af Cadillac's grundlæggere. I løbet af 1. Verdenskrig, forlod han Cadillac, som blev solgt til General Motors. Han etablerede Lincoln Motor Company og opkaldte det efter sin helt Abraham Lincoln, for at bygge Liberty aircraft engines sammen med sin søn Wilfred, med cylindere fra Ford Motor Company. Efter krigen blev virksomhedens fabrikker ombygget til at fabrikere luksus-biler.
The Lincoln Motor Company fungere som selvstændig virksomhed indtil 30. april 1940, hvor virksomheden den efterfølgende dag blev en division af Ford Motor Company.

Opkøbt af Ford 
Lincoln Motor Company var i svære økonomiske problemer gennem omdannelsen til luksusbilsfabrikant, desuden var virksomhedens karosserier ikke kompatible med andre luksufabrikanter. Efter kun at have fabrikeret 150 Lincoln L-serie biler i 1922, var en konkurs uundgåligt og virksomheden blev solgt for $8.000.000 til Ford Motor Company den 4. februar 1922.

Galleri

Referencer 

Ford-koncernen
Bilmærker
Virksomheder i Detroit
Etableret i 1917
Bilproducenter fra USA
Broken Arrow

Broken Arrow har flere betydninger:

Geografi
 Broken Arrow (Oklahoma), en by i Oklahoma, USA.

Film
 Broken Arrow (film fra 1996), en amerikansk actionfilm fra 1996 instrueret af  John Woo.
 Broken Arrow (film fra 1950), en amerikansk westernfilm fra 1950.
 Broken Arrow (tv-serie), en amerikansk TV-serie som blev sendt i perioden 1956-1960.

Musik 
Broken Arrow (album), et album fra 1996 album med Neil Young and Crazy Horse
 "Broken Arrow" et album fra 1995 med Charlie Mars Band, Dualtone Music
"Broken Arrow" (Buffalo Springfield-sang), en sang med Buffalo Springfield fra albummet Buffalo Springfield Again (1967)
"Broken Arrow" (Robbie Robertson-sang), en sang af Robbie Robertson fra albummet fra 1987 Robbie Robertson, som bl.a. Rod Stewart og Ruin/Renewal har indspillet covers af
"Broken Arrow", en single fra 1959 med Chuck Berry

Andet
Et kodeord, som benyttes af United States Air Force og Strategic Air Command for en flyulykke, hvor der er mistet kernevåben, f.eks. B52G flystyrt ved Palomares og Thuleulykken. Dem har USA gennem Den Kolde Krig haft 14 af. Det er uvist hvor mange USSR har haft af disse.
Kodeordet "Broken Arrow" fra filmen "We Were Soldiers", blev brugt som kodeord for US Army, styrker som er blevet løbet over ende, og indkalder alle tilstedeværende kampfly. Dette er et udtryk som dog aldrig er bekræftet, og må betragtes som et plot i filmen.
Rohkunborri nationalpark

Rohkunborri nationalpark er en nationalpark i Troms og Finnmark fylke i det nordlige Norge. Parken omfatter de indre dele af Sørdalen og fjeldområderne østover med bjergmassivet Rohkunborri og søen Geavdnjajávri og dækker et område på 571 km².

Rohkunborri nationalpark blev oprettet i 2011, for «at bevare et stort naturområde med et særegent landskab for at sikre biologisk mangfoldighed med økosystemer, arter og bestande i et vidt spænd af naturtyper fra frodige Grå-Elhække, urskovspræget birkeskov og høgstaudeskover, store vådområder og ferskvandsmiljø med oprindelige dyre- og plantesamfund til alpine naturtyper med canyon i Sørdalen. Fjeldræven er en art det skal tages specielt vare på.» 

Nationalparken ligger i Bardu kommune og grænser i syd til den svenske grænse og den svenske nationalpark Vadvetjåkka (nordsamisk: Vádvečohkka), som blev etableret allerede i 1920.

Den 800 kilometer lange vandrerute Nordkalotruten fra Karasjon til Sulitjelma går gennem Rohkunborri, ind fra Altevatn og ud ved søen Torneträsk til Sverige.

Fauna 
Nationalparken huser flere sjældne og truede dyre- og fuglearter; jærv, bjørn, rype, jagtfalk og sneugle. På svensk side af grænsen yngler også fjeldræv, som man håber også skal etablere sig i Rohkunborri.

Rendrift 
De norske rengræsningsdistrikter Altevatn og Gielas har græsningsområder i nationalparken. Dertil har den svenske sameby Talma rettigheder til sommergræsning her.

Eksterne kilder og henvisninger 

 regjeringen.no pressemeddelelse om etablering af nationalparken, 25.2.2011
 Faktaark om nationalparken – fra Regeringen. Februar, 2011.
 Kort over verneområdet – fra Regeringen, februar 2011.
 Billedserie fra nationalparken – fra juli 2011

Nationalparker i Norge
Troms og Finnmarks geografi
Etableret i 2011
Bardu
Den røde cirkel

Den røde cirkel er en fransk kriminalfilm fra 1970.

Synopsis 

Efter at have siddet i fængsel i 5 år, er Corey (Alain Delon) på vej ud i friheden, på vejen ud foreslår en fængselsbetjent ham et "job". Efter et opgør med sine tidligere kammerater og efter, at være kommet tilbage til sit gamle kvarter (16. arrondissement i Paris) begynder han planlægningen af "jobbet", som er et stort juvelkup i en af Paris' førende juvelerer. Han får hjælp til udførelsen af Vogel (Gian Maria Volonte), der er på flugt fra politiet. Imidlertid skal der bruges en skarpskytte til, at omgå en del af sikkerhedsforanstaltningerne i forretningen. Til det brug finder de frem til den tidligere politimand og nuværende alkoholiker Jansen (Yves Montand). Og det hele skal udføres mens de har politimanden Mattei (André Bourvil) i hælene og han går ikke af vejen for, at bruge utraditionelle metoder i sin opklaring. Efter kuppet skal byttet afsættes, hvilket kommer til at foregå hos en hæler i Louveciennes, hvor filmen slutter.

Optagesteder 
Filmen er bl.a. optaget i Studios de Boulogne-Billancourt.

I Danmark 
I danske biografer solgte filmen 991 billetter.

Eksterne henvisninger

Kilder 

Film fra Italien
Franske film fra 1970
Film instrueret af Jean-Pierre Melville
Fransksprogede film
Cadillac

Cadillac (amerikansk udtale:"kædɨlæk") er et amerikansk luksus-bilmærke ejet af General Motors. Cadillac-biler sælges i over 50 lande, men hovedsageligt i Nordamerika. Cadillac er i dag den anden ældste amerikanske bilfabrikant efter det ligeledes General Motors ejede mærke Buick og blandt de ældste i verden.

Cadillac blev grundlagt i 1902 af Henry Leland, en mekaniker og iværksætter, som opkaldte virksomheden efter sin forfader, Antoine de la Mothe Cadillac, grundlæggeren af byen Detroit.

Virksomhedens våbenskjold er baseret på det våbenskjold Antoine de la Mothe Cadillac skabte til sit bryllup i Quebec i 1687. General Motors opkøbte virksomheden i 1909 og i løbet af seks år byggede virksomheden fundamentet for moderne samlebåndsproduktion.

Galleri

Se også 
 Cadillac BLS
 Cadillac Escalade

Referencer 

 
Virksomheder i Detroit
Etableret i 1902
AlloCiné

AlloCiné er et fransk firma, der leverer forskellige online serviceydelser med relation til film, herunder produktinformation om film. Firmaet vedligeholder en database, med data om film, som minder om IMDb's.

Firmaet har tidligere været ejet af Canal+ og Universal, men er siden 2007 ejet af den amerikanske kapitalfond Tiger Global.

Kilder 

Markedsføringsvirksomheder fra Frankrig
Etableret i 1993
Filmtjenester
Filmvirksomheder
GMC

GMC (General Motors Truck Company), akronym for et amerikansk køretøjsmærke og en division af General Motors, der fremstiller trucks, varevogne, militære køretøjer og SUVs til markedet i Nordamerika. 

I januar 2007 var GMC den næstmest sælgende division i General Motors efter Chevrolet og foran Pontiac. GMC køretøjer markedsføres også i Mellemøsten.

Historie 
Den 22. december 1901 etablerede Max Grabowsky en virksomhed kaldet Rapid Motor Vehicle Company, som udviklede nogle af de første kommercielle trucks. 

I 1909 blev virksomheden opkøbt af General Motors og basis til General Motors Truck Company blev skabt. 

"GMC Truck" mærket kommer fra General Motors Truck Company. I dag hedder mærket blot GMC.

Wikimedia Commons 

Bilmærker
Bilproducenter fra USA
General Motors
Etableret i 1901
Virksomheder i Detroit
Mamoudzou

Mamoudzou er hovedby i departementet Mayotte.

Eksterne henvisninger 

Byer på Mayotte
Frankrigs præfekturer